06/06/2016 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Modificación da base 28: “Contratos menores”, das de execución do orzamento provincial do exercicio 2016

ANUNCIO A Corporación provincial, en sesión plenaria celebrada o día 29 de abril de 2016, aprobou a modificación da “Base 28: Contratos menores”, das de execución do orzamento para o exercicio 2016. A nova redacción da base considérase definitivamente aprobada ao non se formularen reclamacións no prazo de exposición ao público. En cumprimento do disposto no artigo 20.3 do R. D. 500/90 do 20 de abril, publícase o novo texto que é do seguinte teor literal: “BASE 28.ª.–CONTRATOS MENORES. A tramitación de gastos que, pola súa contía, deban considerarse contratos menores conforme o disposto no artigo 111 e 138.3 do Real decreto lexislativo 3/2011, do 14 de novembro, polo que se aproba o Texto refundido da lei de contratos do sector público, adecuaranse ás seguintes normas: A) Normas comúns a todos os contratos menores. En ningún caso poderán considerarse contratos menores aqueles que correspondan a partes ou fases dun mesmo obxecto, polo que deberá acreditarse expresamente no expediente que os servizos, subministracións e obras son completos e independentes e, por tanto, non susceptibles de continuación mediante fases ou complementos. En todo caso procurarase a acumulación de adquisicións, prestacións ou obras que teñan idéntico obxecto ou finalidade co fin de tramitar expedientes de contratación conxuntos. Corresponderá a quen propoña a realización dun contrato menor verificar previamente a existencia de crédito adecuado e suficiente para a súa tramitación, mediante a incorporación do documento contable de retención de créditos polo importe da proposta. Os contratos menores terán unha duración máxima dun ano, procurarase a súa imputación ao exercicio orzamentario en que se realiza a prestación, non poderán ser obxecto de prórroga, revisión de prezos ou fraccionamento. Admitiranse pagos parciais para esta modalidade de contratos. Na tramitación dun contrato menor inferior a 18.000 € (IVE excluído), no caso de que o órgano de Contratación decidise publicar anuncios da convocatoria en diarios oficiais ou en prensa non se liquidará ningún importe ao contratista adxudicatario polo concepto de reintegro de gastos de anuncios a cargo de contratistas. A.1. Tramitación xeral. As propostas de contratos menores deberán remitirse ao Servizo de Patrimonio e Contratación para a súa tramitación de acordo co seguinte procedemento: O expediente conterá unha proposta de adquisición razoada, detallada e valorada en que figurarán, como mínimo, os seguintes datos: obxecto, orzamento de licitación, financiamento, forma de pago, prazo de execución e dereitos e obrigas das partes e os criterios que se utilizarán para a valoración das ofertas e a súa ponderación. Deberá constar, así mesmo, a autorización da Presidencia ou da/o deputada/o que teña a delegación da área correspondente, de acordo coas Instrucións para a coordinación de contratos da Deputación, do 19/12/2011, e non poderá tramitarse o expediente sen esta autorización. A selección do adxudicatario realizarase previa publicación dun anuncio no Perfil de Contratante. Para estes efectos as unidades xestoras remitirán ao Servizo de Patrimonio e Contratación unha proposta de contratación simplificada onde se indicará: 1. A denominación e o obxecto do contrato.2. O orzamento do contrato.3. O prazo de execución ou duración.4. As prescricións técnicas básicas ou as características básicas da prestación para realizar 5. Cando o prezo non sexa o único factor a considerar, indicaranse os criterios de valoración e a documentación técnica para presentar os licitadores 6. O prazo de presentación de ofertas, como regra xeral, será de 5 días. Con todo, se a unidade xestora considera o expediente de urxencia o prazo poderá reducirse a 2 días e, en casos excepcionais, a 1 día 7. Forma de acreditar o cumprimento das prestacións e forma de pago. O Servizo de Patrimonio e Contratación publicará o anuncio no Perfil, recollendo os datos indicados no apartado anterior e soamente esixirá dos licitadores unha declaración responsable de que non están incursos en prohibicións de contratar e ao corrente nas súas obrigas tributarias e coa seguridade social. Os licitadores remitiran as súas ofertas exclusivamente por correo electrónico á dirección específica que cree a Deputación para estes fins e non precisará a súa presentación en papel. O Servizo de Patrimonio e Contratación comprobará que o contratista que resulte proposto como adxudicatario presentou a declaración responsable. No caso de que a unidade xestora fixase algún criterio de valoración ademais do prezo, o Servizo de Patrimonio e Contratación remitirá as ofertas á Unidade Xestora para os efectos de que emitan a correspondente valoración e proposta de adxudicación. Ditarase, a través do Servizo de Patrimonio e Contratación, a Resolución de adxudicación, determinando os elementos esenciais da relación contractual: datos do adxudicatario (nome, razón social, NIF ou CIF, domicilio social, etc.) obxecto, prezo, forma de pago, prazo de execución e dereitos e obrigas recíprocas. A.2. Tramitación simplificada. Os supostos incluídos nos apartados B.1, C.1 e D.1 poderán ser tramitados polo procedemento simplificado que se establece nos respectivos apartados, sen prexuízo de que poidan tramitarse de acordo co procedemento xeral descrito no apartado anterior. B) Contratos menores de obras. B.1) Cando a contía das obras que se vai realizar sexa igual ou inferior a 6.000 € (IVE excluído) será suficiente a proposta do Servizo Técnico competente contendo a descrición das obras que se han realizar e a cuantificación do seu importe, e a subseguinte achega da factura. Deberá constar autorización da Presidencia ou da/o deputada/o que teña a delegación da área correspondente de acordo coas Instrucións para coordinación de contratos da Deputación, do 19/12/2011, ou, na súa falta, esta autorización poderá prestarse conxuntamente co recoñecemento da obriga e a ordenación do pago. Neste suposto non será necesaria a súa tramitación a través do Servizo de Patrimonio e Contratación. B.2) Cando o importe das obras que se vaian realizar sexa superior a 6.000 € e inferior a 18.000 € (IVE excluído) o expediente tramitarase de acordo co establecido no apartado A.1. Tramitación xeral B.3) Se a contía do orzamento da obra que se vai realizar é igual ou superior a 18.000 € e inferior a 50.000 € (IVE excluído), o expediente conterá o orzamento de execución por contrata das obras, a memoria valorada e o proxecto técnico cando normas específicas o requiran, e adxudicarase normalmente mediante procedemento aberto (cun único criterio de adxudicación ou con multiplicidade de criterios), salvo que circunstancias de urxencia ou excepcionalidade debidamente acreditadas no expediente aconsellen utilizar o procedemento indicado no apartado A.1. Tramitación xeral. Deberá constar, así mesmo, autorización da Presidencia ou da/o deputada/o que teña a delegación da área correspondente de acordo coas Instrucións para coordinación de contratos da Deputación, do 19/12/2011, polo que non se poderá tramitar o expediente sen a devandita autorización. C) Contratos menores de subministracións. A adxudicación de material que, polo seu carácter esporádico ou extraordinario, non permita a tramitación dun contrato conxunto de subministracións, tramitarase necesariamente sempre a través do Servizo de Patrimonio e Contratación e adecuarase aos seguintes criterios xenéricos, tanto se se trata de material inventariable ou non: C.1) Cando a contía sexa igual ou inferior a 3.000 € (IVE excluído), e non se tramiten a través do sistema de Anticipos de Caixa Fixa, as peticións tramitaranse a través do Servizo de Patrimonio e Contratación, mediante a remisión dun vale externo de petición de material, e a subseguinte achega da factura. A autorización da Presidencia ou da/o deputada/o que teña a delegación da área correspondente poderá prestarse conxuntamente co recoñecemento da obrigación e a ordenación do pago. C.2) Cando a contía sexa superior a 3.000 € e inferior a 18.000 € (IVE excluído), o expediente tramitarase de acordo co establecido no apartado A.1. Tramitación xeral D) Contratos menores de servizos. D.1) Cando a contía sexa inferior a 3.000 € (IVE excluído), será suficiente a proposta da unidade xestora contendo a descrición dos servizos que se vaian prestar e a cuantificación do seu importe e a subseguinte achega da factura. Deberá constar autorización da Presidencia ou da/o deputada/o que teña a delegación da área correspondente, de acordo coas Instrucións para a coordinación de contratos da Deputación, do 19/12/2011, ou, na súa falta, a devandita autorización poderá prestarse conxuntamente co recoñecemento da obrigación e a ordenación do pago. Neste suposto non será necesaria a súa tramitación a través do Servizo de Patrimonio e Contratación. D.2) Cando a contía sexa superior a 3.000 € e inferior a 18.000 € (IVE excluído), o expediente tramitarase de acordo co establecido no apartado A.1. Tramitación xeral. E) Asistencia técnica para a valoración dos criterios de adxudicación dos contratos. As persoas profesionais non dependentes da Deputación que, polos seus coñecementos científicos, técnicos, culturais ou académicos, sexan designadas para formaren parte das comisións técnicas que han de valorar e ponderar os criterios de adxudicación dos contratos desta Deputación, percibirán unha remuneración por cada informe emitido de 150,00 €, independentemente do número de sesións a que dese lugar a emisión do informe-proposta requirido. Sobre as cantidades aboadas practicarase a retención correspondente, de acordo co previsto na normativa reguladora do imposto sobre a renda das persoas físicas. F) Remuneración das prácticas bolseiras. O persoal bolseiro que desenvolva na Deputación prácticas bolseiras derivadas de convenios con outras administracións ou entidades ou a través de convocatorias públicas percibirá unha bolsa de 900,00 € mensuais co obxecto de cubrir as necesidades básicas do alumno en desprazamentos, manutención e aloxamento, nos casos en que o prevexa o convenio ou as bases reguladoras. A remuneración das prácticas bolseiras estará suxeita á normativa vixente canto a obrigacións tributarias e coa Seguridade Social.” G) Publicidade da adxudicación. De conformidade co disposto no 8 da Lei 19/2013 de transparencia, acceso á información e bo goberno a Deputación publicarase a relación detallada de todos os contratos menores adxudicados. Así mesmo publicarase a totalidade das facturas aboadas, xunto co informe mensual sobre o período medio de pago a provedores.” O que se fai público para xeral coñecemento. A Coruña, 30 de maio de 2016. O presidente O secretario xeral Valentín González Formoso José Luis Almau Supervía